CELEX: 32019B0571
Language: bg
Date: 2019-03-28 00:00:00
Title: Решение (ЕС) 2019/571 на Единния съвет за преструктуриране от 28 март 2019 година относно освобождаването от отговорност за изпълнението на бюджета и счетоводното приключване на Единния съвет за преструктуриране за финансовата 2017 година (SRB/PS/2019/02)

10.4.2019   
            
            
               BG
            
            
               Официален вестник на Европейския съюз
            
            
               L 99/46
            
         
      РЕШЕНИЕ (ЕС) 2019/571 НА ЕДИННИЯ СЪВЕТ ЗА ПРЕСТРУКТУРИРАНЕ
      от 28 март 2019 година
      относно освобождаването от отговорност за изпълнението на бюджета и счетоводното приключване на Единния съвет за преструктуриране за финансовата 2017 година (SRB/PS/2019/02)
      НА СВОЯТА ПЛЕНАРНА СЕСИЯ ЕДИННИЯТ СЪВЕТ ЗА ПРЕСТРУКТУРИРАНЕ,
      
                  —
               
               
                  като взе предвид член 50, параграф 1, буква б) и член 63, параграф 8 от Регламент (ЕС) № 806/2014 на Европейския парламент и на Съвета от 15 юли 2014 г. за установяването на еднообразни правила и еднообразна процедура за преструктурирането на кредитни институции и някои инвестиционни посредници в рамките на Единния механизъм за преструктуриране и Единния фонд за преструктуриране, и за изменение на Регламент (ЕС) № 1093/2010 (1) (Регламента за ЕМП),
               
            
                  —
               
               
                  като взе предвид членове 103, 104 и 105 от Финансовия регламент на ЕСП,
               
            
                  —
               
               
                  като взе предвид окончателните годишни отчети на ЕСП за финансовата 2017 година, одобрени на заседанието на Съвета от 21—22 юни 2018 г.,
               
            
                  —
               
               
                  като взе предвид годишния отчет за дейността на ЕСП за финансовата 2017 година, приет на заседанието на Съвета от 21—22 юни 2018 г.,
               
            
                  —
               
               
                  като взе предвид годишния доклад на Сметната палата, съдържащ декларацията за достоверност относно надеждността и точността на отчетите и законосъобразността и редовността на свързаните с тях операции, както и за доброто финансово управление за финансовата 2017 година, заедно с отговорите на ЕСП,
               
            
                  —
               
               
                  като взе предвид специалния доклад на Сметната палата № 23/2017, „Единен съвет за преструктуриране — започнала е работата по амбициозна задача във връзка с банковия съюз, но трябва да се положат още много усилия“,
               
            
                  —
               
               
                  като взе предвид доклада на одиторите от Палатата съгласно член 92, параграф 4 от Регламент (ЕС) № 806/2014 относно всички условни задължения (на Съвета за преструктуриране, на Съвета, на Комисията или на друг орган), възникнали в резултат на изпълнението на задачите на Съвета за преструктуриране, Съвета и Комисията съгласно този регламент за финансовата 2017 година, заедно с отговорите на ЕСП, Съвета и Комисията,
               
            РЕШИ СЛЕДНОТО:
      
         1.   
         
            Освобождава председателя на ЕСП от отговорност по отношение на изпълнението на бюджета на ЕСП за финансовата 2017 година;
         
      
      
         2.   
         
            Одобрява окончателните отчети на ЕСП за финансовата 2017 година;
         
      
      
         3.   
         
            Излага констатациите си в предложението по-долу;
         
      
      
         4.   
         
            Възлага на председателя на Единния съвет за преструктуриране да уведоми за това решение Съвета, Комисията и Европейската сметна палата и да осигури публикуването му в Официален вестник на Европейския съюз (серия L) и на интернет страницата на ЕСП.
         
      
      
         Съставено в Мадрид, 28 март 2019 година
         
            
               За Единния съвет за преструктуриране
            
            Klaus KUMPFMÜLLER
            
               Член на пленарната сесия
            
         
      
      
         (1)  ОВ L 225, 30.7.2014 г., стр. 1.